Dick Quax

Theodorus Jacobus Leonardus «Dick» Quax (født 1. januar 1948 i Alkmaar, død 28. mai 2018 i Auckland) var en nederlandskfødt friidrettsutøver som konkurrerte for New Zealand. Hans fremste internasjonale meritt var sølv på 5000 meter under Sommer-OL 1976.

Han var også lokalpolitiker og satt i byrådet i Manukau i Auckland fra 2001 til 2007 og i kommunestyret i Auckland fra 2011 til sin død i 2018. 

Quax og hans familie flyttet til New Zealand i 1954, og han ble naturalisert statsborger i 1969. Hans sønn Theo Quax er også friidrettsutøver, og er nasjonal juniormester på 1500 meter, og deltar i U20-VM i friidrett 2018.

Idrettskarriere 
Quax vant fire newzealandske titler; han vant 5000 meter i 1972, 1973 og 1974, og han vant en mile i 1969.

Under Samveldelekene 1970 vant Quax sølvmedalje på 1500 meter, kun slått av Kip Keino fra Kenya. Han deltok i Sommer-OL 1972, men ble der slått ut i innledningsheatene på 5000 meter, der han løp på 14:35,2. Han deltok igjen i Sommer-OL 1976, der han fikk sølv på 5000 meter, 0,4 sekunder bak Lasse Virén fra Finland. I 1977 satte han verdensrekord på 5000 meter, med tiden 13:12,9. Verdensrekorden stod i under et år, men den nasjonale rekorden stor i over 31 år, og ble slått av Adrian Blincoe i 2008. Han deltok ikke i Sommer-OL 1980 på grunn av Den internasjonale boikotten. 

Senere i karrieren fokuserte han på maraton. Han debuterte med tiden 2:11:13 i Nike OTC Marathon i Eugene i 1979, og kom der på fjerdeplass. I september 1980 løp han på 2:10:47 i Eugene, som var personlig rekord og newzealandsk rekord. I 1982 ble han newzealandsk mester i terrengløp.

Referanser

Eksterne lenker 
 

Nederlandske mellomdistanseløpere
Nederlandske langdistanseløpere
Newzealandske mellomdistanseløpere
Newzealandske langdistanseløpere
Terrengløpere
Newzealandske mestere
Newzealandske politikere
Olympiske sølvmedaljevinnere for New Zealand
Deltakere for Jamaica under Sommer-OL 2004
Friidrettsutøvere under Sommer-OL 2004
Deltakere for New Zealand under Sommer-OL 1972
Deltakere for New Zealand under Sommer-OL 1976
Medaljevinnere under Sommer-OL 1976